[{"text_idx": "#000008", "text": "Buddion Gweithio yng Ngholeg Cambria"}, {"text_idx": "#000012", "text": "Dechreuodd fy nhaith yn 2011 pan wnes i gofrestru fel myfyriwr hy\u0302n mewn cwrs nos Lefel 2 mewn Gwaith Saer. Gwnaeth y gefnogaeth a\u2019r profiad gwnes i eu hennill rhoi hyder i mi fynd ar o\u0302l Gradd mewn Dylunio a Thechnoleg Bensaerni\u0308ol. Yn 2016, gwnes i ymuno a\u0302 Choleg Cambria fel Hyfforddwr / Arddangoswr. Roeddwn i\u2019n cael fy ngwthio gan fy ngwerthfawrogiad newydd ar gyfer addysg ac awydd i gefnogi eraill."}, {"text_idx": "#000013", "text": "Wrth ddatblygu\u2019n rhagor, cefais ddyrchafiad i swydd darlithydd ac roeddwn i\u2019n cyflwyno Adeiladu Technegol AU oherwydd fy nghymwysterau a phrofiad."}, {"text_idx": "#000014", "text": "Gan oresgyn yr heriau roedd yn cael eu hachosi gan ddyslecsia, gwnes i gwblhau fy nghymhwyster TAR gyda chymorth gan adran ADY y coleg."}, {"text_idx": "#000015", "text": "Er ei fod yn rhoi cnoc i\u2019m hyder weithiau, dydi hynny heb effeithio ar fy nghyfleoedd datblygu personol a fy nhwf yn y coleg."}, {"text_idx": "#000017", "text": "Ar o\u0302l treulio 5 mlynedd mewn gwaith cymdeithasol, gan arbenigo mewn pobl ifanc yn eu harddegau a\u2019r glasoed, roeddwn i eisiau cael effaith sylweddol ar wella eu cyfleoedd bywyd. Gwnaeth hyn arwain at gwblhau cymhwyster TAR mewn addysg ol-16. Dros y 23 mlynedd diwethaf, dwi wedi cael y fraint o gefnogi a grymuso nifer o fyfyrwyr, gan eu helpu nhw i gynyddu eu hunanwerth, anelu at nodau gyrfa uwch,, a chymryd mantais o bob cyfle sydd ar gael iddyn nhw. Dwi\u2019n credu\u2019n gryf yng ngrym trawsnewidiol addysg wrth feithrin llwyddiant a hapusrwydd mewn bywyd."}, {"text_idx": "#000018", "text": "Fy hoff beth am fy swydd ydi cydweithio ar draws y coleg gyda chyfarwyddwyr o\u2019r un anian, gan anelu at gynyddu cyflawniadau a dyheadau ein holl ddysgwyr. Dwi wirioneddol yn mwynhau\u2019r gwaith ti\u0302m deinamig a gwerth chweil yma yng Ngholeg Cambria."}, {"text_idx": "#000019", "text": "Yr hyn sy\u2019n amlwg i mi am ddiwylliant y coleg ydi ei amgylchedd cynnes a chroesawgar. Maen nhw\u2019n canolbwyntio ar lesiant staff sydd yr un mor bwysig a\u0302 llesiant y dysgwyr. Mae\u2019r diwylliant cynhwysol a chefnogol yma yn creu awyrgylch ffafriol a ffyniannus i bawb yng Ngholeg Cambria."}, {"text_idx": "#000020", "text": "Dechreuodd fy nhaith wrth i mi fod ar gwrs AET yng Ngholeg Cambria lle gwnes i gyfarfod a\u0302 rhai o\u2019n haseswyr a oedd ar y cwrs hefyd. Gwnaeth eu brwdfrydedd a\u2019u hymrwymiad yn eu swyddi fy ysbrydoli felly roeddwn i\u2019n frwdfrydig i ymuno a\u0302\u2019r Coleg pan ddaeth swydd wag tebyg i\u2019r amlwg."}, {"text_idx": "#000021", "text": "Erbyn hyn dwi wedi gweithio yng Ngholeg Cambria ers 6 blynedd a\u2019r peth gorau am fy swydd ydi\u2019r rhyddid i ddarparu cefnogaeth wedi\u2019i bersonoli i\u2019r dysgwyr, gan eu helpu nhw ar eu taith unigryw a chyflawni eu nodau. Mae diwylliant cynhwysol Coleg Cambria yn sicrhau cefnogaeth sefydlog, gan fy ngalluogi i fod yn rhan o newidiadau cadarnhaol yn y coleg."}, {"text_idx": "#000022", "text": "Mae gweithio yma wedi bod yn werth chweil yn broffesiynol ac yn bersonol. Dwi\u2019n gwerthfawrogi\u2019r ymrwymiad mae Coleg Cambria yn ei ddangos i\u2019w staff a\u2019i ddysgwyr, gan ddarparu cymorth ymarferol a fy nghysylltu i gydag adnoddau gwerthfawr. Mae\u2019n fraint cael cyfrannu at lwyddiant parhaus y coleg a gwneud gwahaniaeth i fywydau ein dysgwyr."}, {"text_idx": "#000025", "text": "Fel darlithydd Celf a Dylunio, dwi wedi cael y faint o gefnogi creadigrwydd a chwilfrydedd dysgwyr trwy brofiad dysgu amrywiol yn cwmpasu dulliau digidol a thraddodiadol. Mae\u2019n hynod o werth chweil gweld cynnydd a hyder y dysgwyr yn tyfu yn ystod y flwyddyn, gyda llawer ohonyn nhw yn symud ymlaen i lefelau uwch yn y coleg."}, {"text_idx": "#000026", "text": "Mae ein ti\u0302m yn cydweithio\u2019n agos i fodloni anghenion addysgol a galwedigaethol y dysgwyr, gan ddarparu cefnogaeth gynhwysfawr yn yr amgylchedd coleg. Mae\u2019r diwylliant yng Ngholeg Cambria wedi\u2019i nodweddu gan ei natur gadarnhaol a blaengar. Mae\u2019r rheolwyr a\u2019r cydweithwyr yn cynnig cefnogaeth eithriadol, gan greu amgylchedd dysgu cyfoethog, cadarnhaol a chefnogol."}, {"text_idx": "#000028", "text": "Dwi wedi gweithio yng Ngholeg Cambria ers dros 18 mlynedd erbyn hyn ar o\u0302l cael y swydd ar o\u0302l gweithio mewn maes gweinyddu a chwilio am antur newydd."}, {"text_idx": "#000029", "text": "Fy hoff rannau o\u2019r swydd ydi cofrestru a chefnogi dysgwyr a staff yn ystod y cyfnod ymsefydlu. Mae gan ein ti\u0302m Gwasanaethau Data Dysgwyr enw da am fod yn hawdd mynd atyn nhw, yn gefnogol ac yn llwyddiannus wrth wasanaethu dysgwyr, cydweithwyr a chwsmeriaid a dwi\u2019n falch o fod yn rhan ohono."}, {"text_idx": "#000030", "text": "Yr hyn sy\u2019n amlwg yng Ngholeg Cambria ydi\u2019r diwylliant cadarnhaol. Mae\u2019n weithle hyblyg a chefnogol sy\u2019n annog datblygu proffesiynol. Gyda chyfnodau o gau dros y Nadolig a gweithgareddau dros amser cinio fel dosbarthiadau cylchred neu ioga, mae\u2019r coleg yn hyrwyddo llesiant a chydbwysedd gwaith-bywyd. Mae\u2019n le gwych i weithio a ffynnu."}, {"text_idx": "#000031", "text": "Ar hyn o bryd fi ydi\u2019r Ymgynghorydd AD ar gyfer Sefydliad Technoleg a Phrofiadau Pobl yng Ngholeg Cambria. Gwnes i ddewis ymuno a\u0302\u2019r coleg oherwydd ei enw da a\u2019r cyfle dwi\u2019n ei gael yno i wneud gwahaniaeth gwirioneddol gan ddefnyddio fy sgiliau."}, {"text_idx": "#000032", "text": "Gan ddechrau fel Gweinyddydd AD, gwnes i sylweddoli yn gyflym y potensial i ddatblygu yng Ngholeg Cambria. O fewn chwe mis yn unig, cefais ddyrchafiad i\u2019m swydd bresennol, roedd hyn yn cadarnhau i mi fod y coleg yn lle i mi ddatblygu fy ngyrfa\u2019n barhaus."}, {"text_idx": "#000033", "text": "Mae ymrwymiad y coleg i feithrin dawn wedi bod yn allweddol yn fy nhaith. Dwi\u2019\u2019n ddiolchgar am y cyfleoedd twf proffesiynol mae Coleg Cambria yn eu cynnig a\u2019r cyfle i gyfrannu at ei lwyddiant."}, {"text_idx": "#000034", "text": "Pan ddylech chi weithio gyda ni"}, {"text_idx": "#000035", "text": "Mae ystod eang o fuddion ar gael i chi pan fyddwch chi\u2019n ymuno a\u0302\u2019n ti\u0302m Coleg Cambria. Byddwch yn barod i arbed swm mawr o\u2019ch incwm gyda\u2019n gostyngiadau i weithwyr. Mae ein buddion yn cynnwys llawer rhagor na gostyngiadau yn unig. Edrychwch ar y rhestr isod:"}, {"text_idx": "#000042", "text": "Yma yng Ngholeg Cambria rydym eisiau rhoi\u2019r cyfle i chi dyfu a dysgu yn barhaus. Bydd ein cronfa helaeth o adnoddau a\u2019r gostyngiadau sydd ar gael ar gyrsiau proffesiynol a chyrsiau gyda\u2019r nos yn rhoi\u2019r cyfle gorau i chi wneud hynny."}, {"text_idx": "#000043", "text": "Cyfraniad o hyd at 1/3 tuag at ffioedd cyrsiau proffesiynol"}, {"text_idx": "#000044", "text": "Cyfle i gyrchu ystod eang o gyfleoedd e-ddysgu a datblygu proffesiynol"}]